Παρθένα Ζωή

Η ***Παρθένα Ζωή*** είναι ελληνική κωμική τηλεοπτική σειρά, τύπου αισθηματική κομεντί, η οποία προβλήθηκε από τον τηλεοπτικό σταθμό ΑΝΤ1. Η προβολή της, ξεκίνησε στις 25 Σεπτεμβρίου 2017 και ολοκληρώθηκε στις 29 Ιουνίου 2018. Η σειρά ήταν καθημερινή, με κάθε επεισόδιο να διαρκεί 40 - 45 λεπτά. Σεναριογράφος της σειράς ήταν ο Πέτρος Καλκόβαλης και την σκηνοθέτησαν οι Σπύρος Μιχαλόπουλος, Πιέρρος Ανδρακάκος και Αλέξανδρος Πανταζουδης. Είναι μια διασκευή της βενεζουελάνικης σαπουνόπερας Χουάνα, η Παρθένα (Juana la Virgen).

## Επισκόπηση σειράς

**Ημέρες προβολής:** Δευτέρα, Τρίτη, Τετάρτη, Πέμπτη, Παρασκευή,  με ώρα έναρξης 19:00.

## Υπόθεση
Η Ζωή είναι μια 19χρονη κοπέλα γεμάτη όνειρα για το μέλλον. Ζει με την οικογένειά της, έχει σχέση με τον Μάκη, αλλά είναι ακόμα παρθένα. Μια γυναικολογική εξέταση ρουτίνας και ένα ιατρικό λάθος θα αλλάξουν τη ζωή της για πάντα. Η Ζωή θα μείνει έγκυος με σπερματέγχυση που προοριζόταν για άλλη γυναίκα (την Μαρίνα). Ο Άρης, πλούσιος, ωραίος και παντρεμένος με την Μαρίνα, δεν ξέρει ότι η Ζωή είναι έγκυος στο παιδί του. Η μοίρα θα παίξει ένα παιχνίδι που θα αλλάξει τις ζωές και των δύο για πάντα...

## Ενδιαφέροντα στοιχεία
* Η «Παρθένα Ζωή» βασίστηκε στην τηλενουβέλα «Χουάνα, η Παρθένα» («Juana La Virgen») από τη Βενεζουέλα, η οποία γνώρισε τεράστια επιτυχία στη Λατινική Αμερική το 2002 που ξεκίνησε να προβάλλεται. Επίσης, στα επόμενα χρόνια υπήρξαν προβολές και σε άλλα κράτη διεθνώς, μεταξύ των οποίων και στην Ελλάδα, όπου προβλήθηκε για πρώτη φορά το 2005 από το Star Channel.
* Σύμφωνα με σχετικό ρεπορτάζ της Τίνας Μεσαροπούλου για το «Happy Day», οι συντελεστές στης σειράς είχαν εκ των προτέρων συμφωνήσει με τον ΑΝΤ1 για 150 επεισόδια, αλλά στην πορεία τα σχέδια άλλαξαν. Η «Παρθένα Ζωή» αρχικά είχε υπολογιστεί να ρίξει αυλαία τον Μάιο του 2018, όμως είχε λιγότερη επιτυχία από αυτήν που πίστευαν ότι θα είχε. Οπότε, παρόλο που το κόστος παραγωγής ήταν χαμηλό, φάνηκε τότε ότι επρόκειτο να τελειώσει τον Μάρτιο και στα 110 επεισόδια και μάλιστα τον Φεβρουάριο τα γυρίσματα διακόπηκαν προσωρινά. Μετά τη διακοπή, ωστόσο, άρχισαν διαπραγματεύσεις ανάμεσα στον σταθμό και στην εταιρεία παραγωγής με αντικείμενο τη μείωση του κόστους παραγωγής, που κατέληξαν σε συμφωνία για έκπτωση. Έτσι τα σχέδια άλλαξαν εκ νέου και ο ΑΝΤ1 αποφάσισε να εγκρίνει νέο αριθμό επεισοδίων, με πλάνο να φτάσει στη λήξη της σεζόν, ενώ ταυτόχρονα έγινε μια εμφανής στροφή του ύφους της σειράς προς το πιο δραματικό. Τελικώς, ολοκληρώθηκε κανονικά στις 29 Ιουνίου 2018 και μάλιστα έφτασε τα 187 επεισόδια.

## Διανομή

### Έκτακτες συμμετοχές
* Γιάννα Ζιάννη ως Βασιλική Χωραΐτη
* Αλίνα Κωτσοβούλου ως Απολλωνία Μαυρίδου
* Αλέξανδρος Τρανουλίδης ως Θωμάς Λαγαράς
* Χρήστος Τρίποδης ως Μενέλαος Πρασάς
* Στέλιος Φύτρος ως Κλήμης 
* Ήρα Ρόκου ως Βάσω 
* Μάρκος Λεζές ως παπά-Λάζαρος
* Κώστας Αποστολάκης ως Τάσος Αυγερινός
* Μαρλέν Σαΐτη ως Στεφανία
* Φαίη Βέβη ως Θάλεια Πρασά
* Μιχαήλ Άνθης ως Νάσος Γούναρης
* Δημήτρης Λιόλιος ως Γεράσιμος Καψής
* Φαίδρα Χατζηκωνσταντή ως Νατάσα
* Σοφία Κουκουλά ως Μαργαρίτα Στεργίου
* Τζένη Παπαδημάτου ως Νεκταρία Πρασά/Βουρβούλακα
* Περικλής Αλμπάνης ως Ζούκωφ 
* Αντώνης Ανδρής ως Αντώνης
* Ελένη Καρακάση ως Βιολέτα Μπούντρου
* Μάνος Παπαγιάννης ως Σίμος Τζιμάκης
* Αλέξανδρος Σταύρου ως Μάρκ Στάμος/ Μάρκος Γιαννάτος
* Ελισάβετ Μουτάφη ως Σάρα 
* Ελένη Κρίτα ως βιολογική μητέρα Άρη και Παύλου
* Δημήτρης Καμπόλης ως Μίλτος
* Κωνσταντίνος Ραβνιωτόπουλος ως Λοχίας Τσιπέλης
* Σπύρος Μεριανός ως Ιορδάνης (διοικητής) 
* Τάσος Αλατζάς ως Δημοσθένης Λαμέρας 
* Νάστια Βραχάτη ως Ουρανία 
* Αλέξης Λιβάνας ως Θανάσης Χρυσός
* Πέτρος Πέτρου ως Αργύρης Ζάχος ή "εκδότης" 
* Βασιλική Πετρίδου ως Ισμήνη Τσακιρίκου

## Αναφορές


Κατηγορία:Τηλεοπτικές σειρές ΑΝΤ1
Κατηγορία:Ελληνικές σαπουνόπερες